钦定古今图书集成/历象汇编/岁功典/第034卷 > 春晚杂兴四首 方回
## 钦定古今图书集成/历象汇编/岁功典/第034卷 > 春晚杂兴四首 方回

岂有邪谿父老钱，无朝无暮在樽前。樱桃豌豆分儿
女，草草春风又一年。

谿鱼山笋佐新𥬠，大胜长安上酒楼。春老犹寒宿酲
困，酴醾花下拥绵裘。

城市尘埃不见诗，西村东坞可寻谁。夏前十日尝新
麦，正是江南最好时。

芳草茸茸没履深，清和天气润园林。霏微小雨初晴
处，暗数青梅立树阴。